RAPORTUL COMISIEI LOCALE PENTRU PUNERE ÎN

APLICARE A LEGII 15/2003–privind sprijinul acordat

 tinerilor pentru construirea unei locuințe proprietate personală

Comisia locală pentru aplicarea Legii 15/2003 privind sprijinul acordat tinerilor pentru construirea unei locuințe proprietate personală, constituită prin Dispoziția primarului comunei Livada nr. 90 din data de 4 iulie 2016 formată din : d-na. Florincuța Alexandrina- consilier local, dl. Bălaș Aurel –consilier local și dl. Petre Daniel Florin –consilier local . Comisia a procedat la analiza dosarelor depunse de către petenți și s-a constat faptul că sunt un număr de 183 de dosare cu solicitare de atribuire teren în folosință. Conform HCL Livada nr. 19/2016 au fost stabilite criterii suplimentare pentru departajarea cererilor , iar aceste dosare au fost analizate în conformitate cu prevederile legale și cu prevederile Hotărârii Consiliului local Livada nr. 19/2016.

Precizăm faptul că la dosarele depuse nu s-a solicitat declarația părinților solicitantului , pe proprie răspundere , că nu deține sau nu a deținut în proprietate în ultimii 10 ani , un teren în suprafață mai mare de 500 mp în mediul urban și de 5.000 mp în mediul rural , indiferent de localitatea în care este situat terenul. Aceste declarații nu a fost solicitate deoarece considerăm că nu este cerință impusă de către Legea 15/2003. Legea 15/2003 - privind sprijinul acordat tinerilor pentru construirea unei locuințe proprietate personală a fost publicătă în Monitorul Oficial nr. 34 din 22 ianuarie 2003 , unde la art. 2 lit c, era trecută ca și condiție imperativă această declarație a părinților , ulterior în urma modificării cât și a republicării Legii 15/2003 (Monitorul Oficial nr. 44 din 18 ianuarie 2008 , Monitorul Oficial nr. 182 din 13 martie 2014) condițiile prevăzute inițial la art. 2 sunt acum prevăzute la art. 3 și totodată au fost abrogate condițiile prevăzute la art. 2 lit. c din textul de lege inițial :

” *ART. 3 (1) De prevederile art. 1 beneficiază, o singură dată, tinerii care, la data depunerii cererii prevăzute la art. 4, au vârsta de până la 35 de ani şi îndeplinesc următoarele condiţii:*

 *a) au împlinit vârsta de 18 ani;*

 *b) la data depunerii cererii, precum şi la data rezolvării acesteia nu au avut sau nu deţin în proprietate o locuinţă ori un teren destinat construirii unei locuinţe proprietate personală, atât în localitatea în care se solicită atribuirea în folosinţă a unui teren, cât şi în alte localităţi.*

 *(2) Consiliile locale pot stabili criterii suplimentare faţă de cele prevăzute la alin. (1), în vederea atribuirii terenurilor disponibile.”*

Prin HGR nr. 896/2003 publicat în Monitorul Oficial nr. 588 din data de 19 august 2003 au fost aprobate Normele metodologice de aplicarea a Legii 15/2003 privind sprijinul acordat tinerilor pentru construirea unei locuințe proprietate personală , norme ce nu au mai fost actualizate sau puse în concordață cu modificării Legii 15/2003 și astfel la art. 3 lit. d din Normele metodologice se prevede necesitatea prezentării de către solicitanți a declarației părinților , dar noi considerăm că nu este necesară această declarație deoarece prin republicarea Legii nr. 15/2003 a fost abrogată această condiție.

În urma analizării dosarelor s-a constatat faptul că sunt dosare depuse și nesoluționate din anul 2007, 2008, 2009, 2010, 2011, 2012, 2013, 2014, 2015 și 2016 până în prezent .

Din numărul total de 183 dosare : 144 sunt dosare eligibile, 39 de dosare nu îndeplinesc condițiile legii : 29 petenți - dețin locuință în proprietate ; 4 dosare au fost retrase , 4 dosare nu indeplinesc condițiile legii ( au depășit vârsta de 35 de ani la data depunerii cererii ) , 1 dosar nu conține declarația notariale pe proprie raspundere , iar 1 dosar nu mai poate fi considerat eligibil deoarece petentul a decedat.

Propune Consiliului local Livada analizarea și aprobarea tabelelor anexate la acest referat . Tabelul anexă nr. 2 cuprinde cererile tinerilor depuse în baza legii 15/2003 și punctajele obținute de aceștia în ordine descrescătoare a punctajului obținut și care sunt eligibili pentru a li se putea acorda dreptul de folosință în limita parcelelor disponibile , iar tabelul anexă nr. 1 cuprinde cererile tinerilor depuse în baza legii 15/2003 care nu îndeplinesc condițiile legii și care propunem să fie respinde de către Consiliul local Livada.

Având în vedere cele menționate anterior propunem Consiliului local Livada adoptarea unei hotărâri prin care să se aprobe dosarele eligibile menționate în anexa nr. 2 și totodată să fie respinse dosarele ce nu îndeplinesc condițiile Legii15/2003 dosare ce sunt prevăzute în anexa nr. 1 la prezentul referat .

Președinte de comisie – Bălaș Aurel

Secretar : - Florincuța Alexandrina

Membru: Petre Daniel Florin